Document ID: 31993R1016

ΚΑΝΟΝΙΣΜΟΣ (ΕΟΚ) αριθ. 1016/93 ΤΟΥ ΣΥΜΒΟΥΛΙΟΥ της 27ης Απριλίου 1993 για τον καθορισμό της τιμής βάσης και της τιμής αγοράς των κουνουπιδιών για την περίοδο από την 1η έως τις 31 Μαΐου 1993
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), και ιδίως το άρθρο 16 παράγραφος 1,
την πρόταση της Επιτροπής,
τη γνώμη του Ευρωπαϊκού Κοινοβουλίου (2),
Εκτιμώντας:
ότι, σύμφωνα με το άρθρο 16 παράγραφος 1 του κανονισμού (ΕΟΚ) αριθ. 1035/72, πρέπει να καθορίζεται, για καθένα από τα προϊόντα που απαριθμούνται στο παράρτημα ΙΙ του εν λόγω κανονισμού και για κάθε περίοδο εμπορίας, τιμή βάσης και τιμή αγοράς- ότι η εμπορία των κουνουπιδιών που συγκομίζονται κατά τη διάρκεια μιας συγκεκριμένης περιόδου παραγωγής κλιμακώνεται από το Μάιο μέχρι τον Απρίλιο του επόμενου έτους-
ότι, για να εξασφαλισθεί η συνέχεια των τιμών των κουνουπιδιών, είναι επομένως ανάγκη να καθοριστεί η τιμή βάσης και η τιμή αγοράς αυτού του προϊόντος για την περίοδο από την 1η έως τις 31 Μαΐου 1993, εν αναμονή αποφάσεως για την περίοδο 1993/94-
ότι, δυνάμει του άρθρου 3 του κανονισμού (ΕΟΚ) αριθ. 3816/92 του Συμβουλίου της 28ης Δεκεμβρίου 1992 για την κατάργηση στον τομέα των οπωροκηπευτικών του αντισταθμιστικού μηχανισμού στις συναλλαγές ανάμεσα στην Ισπανία και τα υπόλοιπα κράτη μέλη καθώς και συναφή μέτρα (3), οι κοινές τιμές βάσεως και αγοράς εφαρμόζονται στην Ισπανία από την 1η Ιανουαρίου 1993-
ότι, δυνάμει του άρθρου 3 του κανονισμού (ΕΟΚ) αριθ. 742/93 του Συμβουλίου της 17ης Μαρτίου 1993 για την κατάργηση για τα οπωροκηπευτικά του αντισταθμιστικού μηχανισμού στις συναλλαγές ανάμεσα στην Πορτογαλία και τα υπόλοιπα κράτη μέλη (4), οι κοινές τιμές βάσεως και αγοράς εφαρμόζονται στην Πορτογαλία από την 1η Απριλίου 1993,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο από την 1η έως τις 31 Μαΐου 1993, η τιμή βάσης και η τιμή αγοράς των κουνουπιδιών, εκφρασμένες σε Ecu ανά 100 χιλιόγραμμα καθαρού βάρους, καθορίζονται ως εξής:
- τιμή βάσης: 30,91,
- τιμή αγοράς: 13,45.
Τα ποσά αυτά αναφέρονται στα κουνουπίδια "με φύλλα κομμένα σε στεφάνι", ποιοτικής κατηγορίας Ι, και παρουσιάζονται σε συσκευασία.
Στα ποσά αυτά δεν συμπεριλαμβάνονται οι εκπτώσεις του κόστους της συσκευασίας στην οποία παρουσιάζεται το προϊόν.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 27 Απριλίου 1993.

Labels: 2
17